laion/Wikipedia-Exotic huggingface dataset:
Sliver: The Best of the Box

Sliver: The Best of the Box הוא אלבום אוסף של להקת נירוונה, שיצא ב-2005 בחברת גפן רקורדס, הוא יצא לאור בנובמבר 2005. האוסף כולל 19 רצועות מתוך מארז התקליטורים שיצא שנה לפני כן - "With the Lights Out", כמו כן 3 רצועות נוספות: הדמו "Spank Thru" מ-1985, מאת הלהקה האבטיפוסית של נירוונה "Fecal Matter" שחלק מחבריה הקימו את נירוונה, הקלטת אולפן של השיר "Sappy" מ-1990, והקלטת דמו ב-בומבוקס של השיר "Come as You Are" מ-1991. לאחר שיצא דורג האלבום במקום ה-21 במצעד הבילבורד 200, וב-2016 דווח כי האלבום מכר 376 אלף עותקים בארצות הברית בלבד. על פי המגזין "רולינג סטון", שם האלבום ועטיפתו נבחרו על ידי בתם של קורט קוביין (סולן להקת נירוונה שהתאבד ב-1994) וקורטני לאב, פרנסיס בין קוביין. בעטיפה קופסת קרטון ובה קלטות ישנות של הקלטות הלהקה שנשפכות ממנה על הרצפה, כולל דמויים של להקת האבטיפוס הראשונית שהייתה קיימת לפני נירוונה, "Fecal Matter". כל השירים נכתבו והולחנו על ידי קורט קוביין (למעט היכן שמצוין אחרת).  מידע על האלבום Sliver: The Best of the Box באתר MusicBrainz מידע על האלבום Sliver: The Best of the Box באתר AllMusic האלבום Sliver: The Best of the Box באתר Discogs האלבום Sliver: The Best of the Box באתר ספוטיפיי האלבום Sliver: The Best of the Box באתר דיזר האלבום Sliver: The Best of the Box באתר אפל מיוזיק האלבום Sliver: The Best of the Box באתר טיידל May 2024 Albums Accreds.PDF, Dropbox
Rabb.it

Rabb.it היה שירות אמריקאי להזרמת וידאו ואפליקציה סלולרית שאפשר למספר אנשים לגלוש מרחוק ולצפות באותו תוכן בזמן אמת. לאחר הקמת האתר בשנת 2013, שהציע פונקציונליות מוגבלת בלבד, החברה עיצבה אותו מחדש כאפליקציית אינטרנט בקיץ 2014. האתר צבר פופולריות והגיע ל-400,000 משתמשים עד סוף שנה זו עם כ-3.6 מיליון משתמשים פעילים בחודש. לחברה היו 30 עובדים ברחבי העולם החל ממאי 2019. ביולי 2019 הודיע מנכ"ל Rabb.it אמנדה ריצ'רדסון כי האתר יפסיק בקרוב את פעילותו; ניסיון מימון באמצעות קרן הון סיכון נכשל במאי של אותה שנה, וריצ'רדסון נאלצה לפטר את הצוות ולסגור את האתר. למרות ההודעות על כך שכל אנשי הצוות יפוטרו, האתר נותר פונקציונלי למחצה עד 31 ביולי 2019, אז הושבתו השרתים. כל מארח יכול ליצור חדר, להזמין אחרים אליו (או לחלופין, להגדיר אותו לציבור כך שהחדר יופיע בדף הבית של האתר כדי שכל אחד יוכל להצטרף אליו), ולשתף תוכן באמצעות מכונה וירטואלית המכונה "Rabbitcast", או באמצעות תוסף בדפדפן גוגל כרום. כל התוכן שהמארח פתח הוצג בפני שאר המשתמשים בחדר יחד עם ווידאו. Rabbitcast היה דפדפן פיירפוקס משותף שכל מי שנמצא בחדר הצפייה שיוצר מארח יכל לצפות ולשלוט בו. לדפדפן האינטרנט המובנה הותקן מראש חוסם פרסומות(אנ'). אתר האינטרנט הרשמי של Rabb.it Rabbit lets you remotely watch online videos with your friends, VentureBeat, ‏2018-11-08 (באנגלית) Xconomy: Video Chatting and Watching Gets a Social Makeover from Rabbit, Xconomy, ‏2014-08-25 (באנגלית) Harrison Jacobs, A Startup Named 'Rabbit' Thinks That It Solved A Major Problem With Video-Chatting, Business Insider https://www.fastcompany.com/3041667/the-worlds-top-10-most-innovative-companies-of-2015-in-video Hitting The Wall, www.linkedin.com (באנגלית) Rosman, Katherine (2015-02-13). "Love in the Time of Binge-Watching". The New York Times (באנגלית אמריקאית). נבדק ב-2020-09-22. Madeline Purdue, How to deal with a long-distance relationship? Try this tech, USA TODAY (באנגלית) Rabbit Lets You Watch Netflix, YouTube, Browse the Web with Friends, Lifehacker (באנגלית)
קיקאון

קיקאון (ביוונית: κυκεών) הוא משקה שמתואר במקורות יווניים עתיקים, שרכיביו העיקריים הם יין וקמח שעורה. המשקה עשוי לכלול בנוסף גם דבש, גבינת עיזים או רכיבים נוספים. הכנת הקיקאון מתוארת בשירת הומרוס, גם באודיסיאה וגם באיליאדה. באיליאדה, הקמדה מכינה את המשקה לנסטור ולמכאון לאחר שמכאון נפצע בקרב: "...עִם-בָּצָל לְתַבֵּל הַמַּשְׁקֶה הַמְעֹרָב נָתְנָה גַם דְּבַשׁ כֻּלּוֹ כָתֹם אַף קֶמַח מִשְּׂעוֹרֵי הַקֹּדֶשׁ [...] בְּסֵפֶל זֶה עִרְבְּבָה הַמַּשְׁקֶה הָאִשָּׁה הַנָּאָה כְבַת-אֵלִים, לָקְחָה יֵין-פְּרַמְנָה, וְשָׁחֲקָה עָלָיו גְּבִינָה שֶׁל-עִזִּים. שָׁחֹק בְּמִגְרֶרֶת נְחֹשֶׁת וְזָרֹה מִקֶּמַח שְׂעוֹרִים, כִּלְּתָה אֶת-מְלֶאכֶת הַמַּשְׁקֶה וַתִּקְרָא לַגְּבָרִים כִּי יִשְׁתוּ." באודיסיאה, המכשפה קירקה מכינה את המשקה במטרה לסמם את אנשיו של אודיסאוס ולגרום להם לשכוח את יעד המסע שלהם: "בָּלְלָה לָמוֹ הַגְּבִינָה, הַדְּבַשׁ הַכָּתֹם וְהַסֹּלֶת וְיַיִן, יֵין פְּרַמְנִיָּה, וּמָסְכָה בְּאוֹתוֹ הַמַּשְׁקֶה וַתָּשֶׂם יְרקוֹת מַזִּיקִים, לְמַעַן יִשְׁכְּחוּ אֶרֶץ מוֹלַדְתָּם." במחזה "השלום" של אריסטופאנס, האל הרמס ממליץ לגיבורים על שתיית קיקאון כדי להקל על העיכול לאחר שאכלו יותר מדי אגוזים ופירות יבשים. במסגרת פולחן המיסטריות של אלאוסיס, המשתתפים היו נוהגים לשתות קיקאון לאחר צום. משוער כי לשתיית הקיקאון במסגרת הפולחן הייתה השפעה פסיכואקטיבית, שייתכן שנגרמה מפטריית ארגוט שהייתה מצויה באופן טבעי בשעורה. קיקאון, באתר אנציקלופדיית ההיסטוריה העולמית (באנגלית) איליאדה, שיר אחד עשר, 631-630 ,641-638, תרגום: שאול טשרניחובסקי אודיסיאה, שיר עשירי, 236-234, תרגום: שאול טשרניחובסקי Bizzotto, J. (2018). The hypothesis on the presence of entheogens in the Eleusinian mysteries, Medicina Historica, 2(2), 85-93.
ג'ו קול (שחקן)

ג'וזף מייקל קול (באנגלית: Joseph Michael Cole; נולד ב-28 בנובמבר 1988) הוא שחקן אנגלי, אשר מוכר בעיקר בשל תפקידו בתור ג'ון שלבי בסדרה "כנופיית ברמינגהאם" ובזכות הופעתו בתור שון וואלאס בסדרה "כנופיות לונדון". קול נולד בקנזינגטון, לונדון. הוא הבכור מבין חמישה בנים. אחיו פין קול גם הוא שחקן וכיכב לצידו בסדרה "כנופיית ברמינגהאם". תפקידים בולטים שלו היו בתפקיד לוק בסדרה "סקינס", טומי בסרט "עבריין", ג'ון שלבי בסדרה "כנופיית ברמינגהאם", מרזין ובקווית' במותחן "הסוד שבעיניים", ריס בסרט האימה "חדר מנוחה", בילי מור בסרט "תפילה לפני עלות השחר", פרנק בפרק "Hang the DJ" באנתולוגיה "מראה שחורה", ושון וולאס בסדרה "כנופיות לונדון". קול החל את קריירת המשחק שלו בתיאטרון הלאומי לנוער. תפקידיו הראשונים היו בתיאטרון וסט אנד, בסדרות הטלוויזיה "The Bill" ו"הולבי סיטי", ועל הבמה בתיאטרון בוש. קול כתב סדרה קומית עבור מאט לוקאס. בסדרת הדרמה "כנופיית ברמינגהאם" גילם קול את ג'ון שלבי. עוד שיחק בפרק בעונה הרביעית של הסדרה "מראה שחורה" של צ'ארלי ברוקר. על הופעתו זו היה מועמד לפרס באפט"א לטלוויזיה לשחקן הטוב ביותר. בשנת 2017 כיכב קול בתפקיד בילי מור בסרט הדרמה "תפילה לפני עלות השחר"; תפקיד עליו זכה בפרס הקולנוע הבריטי העצמאי בקטגוריית השחקן הטוב ביותר. מדיה וקבצים בנושא ג'ו קול בוויקישיתוף ג'ו קול, ברשת החברתית אקס (טוויטר) ג'ו קול, ברשת החברתית אינסטגרם ג'ו קול, במסד הנתונים הקולנועיים IMDb (באנגלית) ג'ו קול, באתר AllMovie (באנגלית) ג'ו קול, במסד הנתונים הקולנועיים KinoPoisk (ברוסית) "Playing A Blinder: Joe Cole Interviewed". Clash (magazine). 30 בספטמבר 2014. נבדק ב-27 באפריל 2018. {{cite web}}: (עזרה) "Joe Cole". Interview (magazine). 1 ביוני 2015. נבדק ב-31 בדצמבר 2017. {{cite web}}: (עזרה) "THE KNOWLEDGE". Bush Theatre. נבדק ב-31 בדצמבר 2017. {{cite web}}: (עזרה)
החפצה

הַחְפָּצָה (באנגלית: Objectification, מהמילה הלטינית objectum - חפץ, דבר) היא התייחסות אל אדם, או אל כל דבר שאינו חפץ, כאל חפץ. אין המדובר רק בדה-הומניזציה, שלילת אנושיותו של האדם, אלא בהגדרתו מחדש כאובייקט. בעבדות, למשל, יש החפצה, משום שיש בה התייחסות אל אדם כאילו היה רכושו של אדם אחר, ככלי המשרת את רצונותיו וצרכיו. בספרות זהו אמצעי ספרותי הפוך להאנשה. בעוד שעבור האנשה די בייחוס פעולות בסיסיות לחפץ או לחיה, כגון דיבור, רגש וחשיבה, כדי שתיאור אדם ייחשב כהחפצה יש לייחס לו פעולות או תכונות שהחברה שוללת מבני אדם. למשל, שייכות ממונית, שימוש בגוף האדם למטרות בזויות, העדר יחס של כבוד והעדר תכונות אנושיות. במונח נעשה שימוש ביקורתי בתאוריה המרקסיסטית, בעקבות ג'רג' לוקאץ', שביקר את השיטה הקפיטליסטית וטען כי היא הופכת את הפועל לסחורה ולרכוש. במאה ה-20 נעשה במונח גם שימוש תכוף בתאוריות פמיניסטיות, המבקשות להסביר את היחס אל האישה בחברה המערבית כאל חפץ או אובייקט מיני. לפי מרתה נוסבאום, אדם מוחפץ אם התקיים אחד מהתנאים הבאים: התייחסות לאדם ככלי עבור המטרות של אדם אחר התייחסות לאדם כחסר אוטונומיה או בחירה חופשית התייחסות לאדם כחסר שליטה או אקטיביות התייחסות לאדם כניתן להחלפה בחפצים התייחסות לאדם כדבר שניתן לשבור, לרמוס או לפרוץ אליו התייחסות לאדם כרכוש שניתן לקנות או למכור התייחסות לאדם כאילו אין צורך לקחת בחשבון את חוויותיו ותחושותיו ראה הלן לנגטון הציעה להוסיף להגדרה את התנאים הבאים: התייחסות לאדם כאל גופו או חלקי גופו התייחסות לאדם כאל מראהו ותפיסתו על ידי חושים נוספים התייחסות לאדם כאל חסר יכולת לדבר ולתקשר Nussbaum, Martha (1995). "Objectification". Philosophy & Public Affairs. 24 (4): 249–291. doi:10.1111/j.1088-4963.1995.tb00032.x. Rae Langton (February 15, 2009). Sexual Solipsism: Philosophical Essays on Pornography and Objectification, 1st Edition. Oxford: Oxford University Press. pp. 228–229. ISBN 978-0199551453.
The Videos (אלבום של ברנדי נורווד)

The Videos (בעברית: הקליפים) הוא אלבום הוידאו הראשון של הזמרת ברנדי נורווד, אשר יצא ב-14 בנובמבר 2000. האלבום כולל כמעט את כל הקליפים שהוציאה נורווד במהלך הקריירה שלה. האלבום תחילה יצא בפורמט VHS בארצות הברית אך לאחר מכן יצא מחדש בפורמט DVD בכל העולם (מלבד גרמניה) שם גרסת ה-DVD יצאה ב-2005. "Baby" "Brokenhearted" "I Wanna Be Down" "Have You Ever?" "Sittin' Up in My Room" "Best Friend" "The Boy Is Mine" "Almost Doesn't Count" "Top of the World" "I Wanna Be Down" "U Don't Know Me (Like U Used To)" Brandy (2) - The Videos, Discogs (באנגלית)
אייל לפידות

אייל לפידות הוא איש עסקים ישראלי שכיהן כמנכ"ל הפניקס ושיכון ובינוי. לפידות נולד בירושלים לאב שהיה בעל חנות נעליים ובגיל צעיר התייתם מאמו שנפטרה מסרטן. הוא גדל בשכונת גבעת מרדכי ולמד ברנה קסין. לפידות בעל תואר כלכלה וחשבונאות מהאוניברסיטה העברית בירושלים. בגיל 25 מונה ליועץ לחשב הכללי במשרד האוצר ולאחר 4 וחצי שנים מונה לסמנכ"ל כלל מנפיקים. בגיל 30 התמנה למשנה למנכ"ל בנק משכן. בהמשך מונה למנכ"ל ביטוח ישיר וב-2004 רשמה החברה את הרווח הגבוה בתולדותיה. יצחק תשובה מינה אותו למנכ"ל קבוצת דלק ישראל תמורת מניות החברה בגובה 80 מיליון שקל, בתקופתו שולש שווי החברה. בשנת 2009 מונה למנכ"ל חברת הפניקס חברה לביטוח, תפקיד בו החזיק עד לשנת 2019 בה החליף אותו אייל בן סימון. ביוני 2019 מונה למנכ"ל שיכון ובינוי, אך פוטר לאחר כשנה על ידי בעל השליטה נתי סיידוף. לפידות מחזיק ב-5 אחוזים ממניות כלל ביטוח. לפידות גרוש ואב לארבעה. בזוגיות עם יעל דניאלי, מנכ"לית התאחדות בתי המלון ומתגורר בסביון. עסק אישי: הכירו את מנכ"ל הפניקס, באתר ‏מאקו‏, 14 במרץ 2014 דיאנה בחור ניר ורחלי בינדמן, ד"ר אייל ומיסטר לפידות, באתר כלכליסט, 11 במאי 2019 יורם גביזון, מאחורי הקלעים: למה פיטר סיידוף את אייל לפידות - האיש שהעשיר אותו במיליארדים?, באתר TheMarker‏, 16 ביוני 2020 יורם גביזון, אייל לפידות סיים בהסכמה את תפקידו כמנכ"ל שיכון ובינוי, באתר TheMarker‏, 30 ביוני 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הארי פן

הארי פֶֿן (באנגלית: Harry Fenn;‏ 14 בספטמבר 1837, אנגליה – 22 באפריל 1911, ארצות הברית) היה צייר אמריקני, יליד אנגליה. בסוף המאה ה-19 נחשב למאייר הנופים הבולט ביותר בארצות הברית. נודע באיוריו מארץ ישראל. פֶֿן נולד בריצ'מונד שליד לונדון (אנ'). הוא החל את דרכו כשוליה במפעל הדפסי העץ של האחים דלזיאל (אנ') בלונדון ובתוך כך התמסר לרישום ולציור בצבע מים. ב-1857 נסע לארצות הברית, השתקע בעיר ניו יורק וקנה לו שֵׁם כמאייר וכתחריטן. תרומתו הבולטת של הארי פֶֿן הייתה באיורים ובתחריטים בעץ ובמתכת שיצר, בצד חברו ג'ון דאגלס וודוורד, עבור האנתולוגיות המצוירות בהוצאת אַפְּלְטוֹן (אנ') בניו-יורק – "אמריקה הציורית" (אנ') (1870) ו"אירופה הציורית" (אנ') (1875–1879). בעקבות הצלחתם נקראו השניים לצייר ממראות ארץ ישראל, סוריה, סיני ומצרים עבור סדרת "ארץ ישראל הציורית" בעריכת צ'ארלס וילסון שראתה אור בשנים 1881–1884. בסדרות הללו הופיעו איוריהם של ציירים נוספים, אבל הארי פֶֿן היה התורם הפורה מכולם. בתקופת עבודתו על האיורים של ארצות אירופה והלבנט (1873–1881) התגורר עם משפחתו באנגליה, ובשובו ב-1881 לארצות הברית היה פֶֿן צייר מבוקש מאוד. הוא הועסק באיור ספרים וכתבי עת וקיבל הזמנות לציורי נוף ברחבי העולם ובארצות הברית וכן לציורי מונומנטים אדריכליים ופרטים מעולם הצומח. פֶֿן המשיך לשאוב נושאים לציוריו מתוך הרשמים שספג בשני מסעותיו במזרח. הוא בחר ליצור את ציוריו בצבע מים, מדיום אמנותי פָּסִיד שנחשב כמתאים לציירים חובבים, שלא כציור השמן היוקרתי, והתמיד בהפקתם לתערוכות ולמכירה. בצד עיסוקיו כצייר חָבַר לאגודות ציירים והיה ממייסדי אגודת ציורי המים האמריקנית (American Watercolor Society). יהושע בן-אריה, צייריה וציוריה של ארץ-ישראל במאה התשע-עשרה, יד יצחק בן-צבי, 1992, עמ' 245–249 Sue Rainey, Creating a World on Paper: Harry Fenn's Career in Art, UMass Amherst Press, 2013 ירושלים, שער שכם שרידי בניאס; אוסף מוזיאון המטרופוליטן לאמנות, ניו יורק עכו; 'שער היבשה' טבריה קבר יונה הנביא במשהד (גת חפר) ארז הלבנון "בור הרוחות" מתחת לכיפת הסלע מדיה וקבצים בנושא הארי פן בוויקישיתוף סו רייני, ‏איורים 'נדרשים בדחיפות': פרויקט 'פלשתינה הציורית' 1878–1883, קתדרה 99, מרס 2001, עמ' 65–114 כתבי הארי פן בפרויקט גוטנברג (באנגלית) הציור, בצבעי מים וגואש, נוצר ב-1908 על סמך רישומים שביצע פֶֿן במקום ב-1878 ועל סמך תצלום של מחלקת הצילום של המושבה האמריקאית בירושלים; אוסף ספריית הוטון (אנ') באוניברסיטת הרוורד
Jagged Little Pill Acoustic

Jagged Little Pill Acoustic הוא אלבום אקוסטי של הזמרת אלאניס מוריסט, אשר יצא ב-13 ביוני 2005 על ידי האחים וורנר. האלבום מכיל אוסף של גרסאות אקוסטיות לשירים מאלבומה המצליח "Jagged Little Pill". האלבום הופק על ידי גלן באלרד אשר ניסה לקחת את השירים לסגנון של הפופ אלטרנטיבי. אלבום הגרסאות האקוסטיות יצא לרגל עשור מאז האלבום "Jagged Little Pill". האלבום יצא לאור תחילה על ידי Maverick Records (חברת בת של האחים וורנר) בארצות הברית בלבד ורק ברשת בתי הקפה "סטארבקס" עד 26 ביולי 2005 בו היה ניתן לקנייה גם בשאר העולם. ההוצאה המוגבלת גרמה לסכסוך בין רשת החנויות HMV בקנדה לבין מאבריק רקורדס מכיוון שחלק גדול מהכנסתם מבוססת על אלבומיה של מוריסט. מתוך האלבום יצא הסינגל "Hand in My Pocket" שהגיע למקום הראשון בקנדה. עטיפת האלבום נעשתה בהשראת העטיפה המקורית של האלבום כאשר גם בעטיפה המקורית פניה אל מוריסט היו מצולמים בצורה הזו פשוט היה שימוש בצבעים שונים. מידע על האלבום Jagged Little Pill Acoustic באתר MusicBrainz מידע על האלבום Jagged Little Pill Acoustic באתר AllMusic האלבום Jagged Little Pill Acoustic באתר Discogs האלבום Jagged Little Pill Acoustic באתר ספוטיפיי Alanis Morissette - Jagged Little Pill Acoustic, Discogs (באנגלית)
גידי (שיר)

"גידי" הוא שיר שכתב דן תורן והלחינה וביצעה שרון ליפשיץ. השיר יצא לאור בשנת 1984. השיר יצא על ידי שרון ליפשיץ כסינגל שני שלה. הוא נכתב כחצי בדיחה על חבר ילדות שלה בשם גידי (גדעון יובל), שעזב את העיר והפסיק במפתיע לשמור איתה על קשר. הוא נכלל באלבום הבכורה של ליפשיץ, "קולנוע". במצעד הפזמונים העברי השנתי של גלי צה"ל לשנת תשמ"ה (1985) דורג השיר במקום ה-28. במצעד של רשת ג' דורג השיר במקום ה-39. מילות השיר "גידי", באתר שירונט שרון ליפשיץ - גידי, סרטון באתר יוטיוב (אורך: 4:13) האנשים שמאחורי השירים הגדולים: מיהו גידי שעליו שרה שרון ליפשיץ את הלהיט שלה?, באתר ‏מאקו‏, 4 באוגוסט 2020
מצוקי קליסטו (אנטארקטיקה)

מצוקי קליסטו (באנגלית: Callisto Cliffs) הם שני מצוקים, המהווים את הקצה המזרחי של האי אלכסנדר, שבאנטארקטיקה. המצוקים מהווים גם את הגדה הדרומית של קרחון ג'ופיטר. גובה המצוקים - 550 מטרים מעל פני הים. המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950. שמו של המצוק ניתן לו על ידי הוועדה המייעצת לשמות אנטארקטיים של בריטניה. שמו של המצוק ניתן לו בהתייחס לקרחון ג'ופיטר הסמוך (ג'ופיטר הוא שמו האנגלי של כוכב הלכת צדק), וכן בהתייחס לשמות אתרים רבים אחרים באזור הקרויים על שם גופים במערכת השמש. המצוק נקרא על שמו של קליסטו, אחד הירחים של צדק. מצוק ג'ורג'ן מצוקי טו סטפ מצוק ארס מצוקי קורנר מצוקי ברן מצוקי קנונבול • Sven Brysch, Changes in climate and palaeoenvironment during the Late Jurassic–Early Cretaceous in southern South America and western Antarctica מצוקי קליסטו באתר הסקר הגאולוגי של ארצות הברית מצוקי קליסטו באתר הגאזט האנטארקטי של ממשלת אוסטרליה מצוקי קליסטו באתר הגאזט האנטארקטי המשווה SCAR של ממשלת אוסטרליה מצוקי קליסטו באתר mindat מידע גאוגרפי והיסטורי מידע על שם המצוקים
תומר כהן

תומר כהן הוא קצין בצה"ל בדרגת תת-אלוף, אשר מכהן כראש חטיבת כוח אדם בזרוע היבשה. בעבר שימש כמפקד יחידת מיתר ועוצבת קלע דוד. כהן התגייס לצה"ל לחיל התותחנים. שירת ביחידת זיק בה התקדם עד לתפקיד סגן מפקד היחידה. לאחר לימודים אקדמאיים מונה לראש מדור כלי טיס בלתי מאוישים במפקדת קצין תותחנים ראשי. בשנים 2012–2014 שימש מפקד יחידת מיתר, בעת כהונתו ביצעה היחידה לראשונה ירי "תמוז" למטרה בסוריה, הירי בוצע ב-11 בנובמבר 2012 בעקבות ירי פצצות מרגמה מסוריה לרמת הגולן. בשנים 2016–2018 כיהן כמפקד עוצבת אדירים. בשנת 2018 מונה למפקד עוצבת קלע דוד הוא סיים את תפקידו בשנת 2020. ב-5 באוגוסט 2019 פורסם שימונה לראש מחלקת הארגון באגף התכנון. ב-13 באוגוסט 2021 הוחלט על מינויו לראש חטיבת כוח האדם בזרוע היבשה והוא הועלה לדרגת תת-אלוף. רשימת המפקדים החדשים בצה"ל, באתר צה"ל, ‏5 באוגוסט 2019 קובי פינקלר, אל"מ יאיר פלאי - מפקד חטיבת גולני החדש, באתר ערוץ 7, 13 בספטמבר 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מצוקי קליסטו

האם התכוונתם ל... אנטארקטיקה מצוקי קליסטו (אנטארקטיקה) – מצוקים במזרח האי אלכסנדר, שבאנטארקטיקה ארצות הברית מצוקי קליסטו (אלסקה) – מצוקים במדינת אלסקה שבארצות הברית
אשר יעקב וסטהיים

הרב אשר יעקב וסטהיים (וועסטהיים. באנגלית: Osher Westheim‏ ה'תש"ט, 1948 - ט' בניסן ה'תש"ף, 3 באפריל 2020) היה רב בריטי, דיין בבית הדין במנצ'סטר, ראש ישיבת "עזרת תורה" בעיר וראש גוף הכשרות "בד"ץ איגוד רבנים מנשתסר" (BIR). נולד ב-17 באוגוסט 1948 בגייטסהד לאהרן ואסתר וסטהיים. למד בישיבת גייטסהד, בישיבת באר יעקב ובכולל של הרב יצחק יעקב וייס במנצ'סטר, והיה לתלמידו המובהק. למד גם מהרב שמואל הלוי ואזנר. נסמך לרבנות בידי הרב וייס והרב חנוך דב פאדווא. כמו כן, היה מקורב לאדמו"ר מביאלה, רבי יחיאל יהושע רבינוביץ ולבנו רבי בן-ציון רבינוביץ. בשנת 1976 (ה'תשל"ו) התמנה לדיין בבית הדין במנצ'סטר, והוצב במערכת הכשרות של בית הדין. בשנת 2004 פרש ממערכת הכשרות וייסד את "בד"ץ איגוד הרבנים מנשסתר", גוף שבמסגרתו המשיך להעניק כשרות למוצרים רבים, וזכה למוניטין בינלאומי בתחום הכשרות. בייחוד, התפרסם כמומחה לכשרות בתעשיית הממתקים. מותג הכשרות שלו נחשב על ידי מומחי כשרות בעולם ובישראל ועל ידי הרבנות הראשית לישראל. בשנת 1995 (ה'תשנ"ה) הקים במנצ'סטר את ישיבת "עזרת תורה" לבחורים שנפלטו ממסגרות ישיבתיות אחרות, ועמד בראשה למספר שנים. במשך שנים רבות כיהן כרב בית הכנסת "צעירי אגודת ישראל" בפרבר סלפורד. בפברואר 2020, במהלך התפרצות נגיף הקורונה בממלכה המאוחדת, נדבק הרב וסטהיים בנגיף. לאחר מספר שבועות, ב-3 באפריל, ט' בניסן ה'תש"ף, נפטר. לאחר פטירתו, ממשיך חתנו הרב שלום לנדא לנהל את מערכת הכשרות חזקי ברוך, "ענק רוח": סופדים לרב אשר יעקב ווסטהיים, באתר ערוץ 7, 3 באפריל 2020 יענקי פרבר, הרב וסטהיים היה כמו אבא, באתר בחדרי חרדים, 3 באפריל 2020 יעקב פלבינסקי, הרב אשר יעקב ווסטהיים: אין מניעה לצרוך משקאות קלים גם ללא כשרות בכל אירופה, באתר ערוץ 7, 13 באפריל 2020 פעמים רבות מכונה "בד"ץ מנצ'סטר", אך לאמתו של דבר מדובר בשני גופים נפרדים (בד"ץ מנצ'סטר ו בד"ץ איגוד הרבנים מנצ'סטר), והרב וסטהיים פרש מבד"ץ מנצ'סטר וייסד מערכת כשרות פרטית משלו. Dayan Osher Yaakov Westheim Zt”l אתר The Jewish Weekly. Rabbi Osher Yaakov Westheim, 71, Manchester, England אתר Chabad.org Jacob Judah, World renowned Manchester Charedi Rabbi Osher Westheim dies from coronavirus, אתר ג'ואיש כרוניקל, 3 באפריל 2020 'כשרויות חו"ל' אתר כושרות 'כשרות בד"צ איגוד הרבנים' שאל את הרב, אתר הידברות רשימת נותני הכשרות המוכרים הרב אשר יעקב ווסטהיים נפטר מקורונה, באתר ערוץ 7, 3 באפריל 2020 משה ויסברג, גאב"ד חדש ל'בד"צ איגוד הרבנים' מנצ'סטר, באתר בחדרי חרדים, כ"ג בניסן ה'תש"ף
חיים פנחס לובינסקי

הרב חיים פנחס לובינסקי (כ"א באב ה'תרע"ה-ט"ו בכסלו ה'תשמ"ו) היה רב אמריקאי שכיהן לפני כן כמשגיח של הישיבה בברגן-בלזן והרב של העיר הנובר. הרב חיים פנחס לובינסקי נולד כ"א באב ה'תרע"ה (1 באוגוסט 1915) בבלאשקי פולין. אביו הרב יחיאל מאיר לובינסקי שימש כראש ישיבה בלודז', וסבו הרב בונם מנשה לובינסקי שימש כרב בגומבין והיה בן דוד של האדמו"ר רבי יהודה אריה ליב אלתר. לאחר ששרד את השואה, הרב לובינסקי כיהן כהמשגיח של ישיבת "שארית ישראל" בברגן-בלזן שהוקמה על ידי הרב גרשון ליבמן. בינואר 1946 מינתה הרבנות הראשית של בריטניה הגדולה את הרב לובינסקי להיות הרב של הנובר. והוא היה אחד הרבנים ב"וועד הרבנים של האזור הבריטי" שהוקם על ידי הרב יואל הלפרן. בשנת 1949 הסתיים הכיבוש הבריטי של גרמניה והרב לובינסקי עבר לאמריקה. בתחילה הוא התגורר בעיר סינסינטי, ושם שימש כמנהל בית הספר "חפץ חיים". אחרי שנה בסינסינטי, הוא עבר לברוקלין, והוא היה מרצה מכובד באירועים רבים. הרב לובינסקי נפטר בניו יורק ט"ו בכסלו ה'תשמ"ו ונקבר למחרת בהר הזיתים. הרב לובינסקי היה נשוי לפריווה בתו של הרב ראובן סנדר קודם השואה. היא נהרגה במחנה הריכוז שטוטהוף, והוא נישא בשנית לאחר השואה להרבנית פעסה בת של דודו מנחם לובינסקי, לשניים נולדו שני בנים. מנחם לובינסקי המודיע, "עניין", ב' סיון ה'תשע"ט דף 9 זיכרון חיים פנחס, ברוקלין ניו יורק תשמ"ז מנחם לובינסקי המודיע, "עניין", ל' סיון ה'תשע"ה דף 42-47 מגדל דוד (לעלוב) (מהדרת תשע"ה) תולדות המו"ל
אנדרה אבגלן

אנדרה אבגלן (בצרפתית: André "Trello" Abbeglen;‏ 7 במרץ 1909 – 8 בנובמבר 1944) היה כדורגלן שווייצרי, ששיחק בעמדת החלוץ. נחשב לאחד מגדולי הכדורגלנים השווייצרים בכל הזמנים. אבגלן נולד ב-7 במרץ 1909 בנשאטל שבשווייץ. אחיו, מקס וז'אן אבגלן, היו גם כן לכדורגלנים. את תחילת הקריירה עשה עם גראסהופרס ציריך ב-1926, שם שיחק עם אחיו מקס אבגלן וזכה באליפות בעונתו הראשונה. אחרי עונה אחת עבר לשחק בקבוצות השווייצריות אטיולה קארוג' ונשאטל גזמאקס מעיר הולדתו לפני שחזר לגראסהופרס. עם חזרתו אליה זכה עימה פעם נוספת באליפות ב-1931. לאחר ארבע שנים מחזרתו עבר לשחק מחוץ לארצו בסושו הצרפתית עימה זכה באליפות הראשונה בתולדות המועדון ב-1935, וסיים כמלך השערים באותה עונה עם 30 כיבושים. ב-25 באוגוסט 1935 אבגלן כבש שבעה שערים נגד ולנסיינס, שיא אישי בליגה הצרפתית שנקבע רק פעם אחת נוספת על ידי ז'אן ניקולס. בעונת 1936/37 סושו סיימה במקום השני אך ורק בגלל הפרש שערים עדיך למרסיי, אך זכתה בגביע הצרפתי ובאליפות נוספת עונה אחר כך. אבגלן חזר לשווייץ לקבוצה סרבט ז'נבה אותה גם אימן בו זמנית, ועונה אחר כך הוביל אותה לאליפות. בנבחרת שווייץ אבגלן ממוקם כיום במקום הרביעי בטבלת הכובשים בכל הזמנים עם 29 שערים. במונדיאל 1934 כבש שער בניצחון 2–3 על הולנד בשמינית הגמר אך נבחרתו הודחה שלב אחרי זה על ידי גרמניה. באותו טורניר ב-1938 כבש שער נגד גרמניה בשמינית הגמר במשחק שנגמר בתיקו 1–1, ובמשחק החוזר כבש צמד ובכך הדיחו אותה עם ניצחון 1–3. ברבע הגמר הפסידו פעם נוספת, הפעם להונגריה. משחקו האחרון של אבגלן היה ב-14 ביוני 1943 והיה למשחקו ה-52 בסך הכל במדים הלאומיים. בזמן ששיחק ואימן בלה-שונד-דה פונדס נהרג אבגלן ב-8 בנובמבר 1944 בגיל 35 בלבד עקב תאונת רכבת. גראסהופרס ציריך אליפות שווייץ (2): 1926/27, 1930/31 סושו אליפות צרפת (2): 1934/35, 1937/38 הגביע הצרפתי: 1937 סרבט ז'נבה אליפות שווייץ: 1939/40 אישיים מלך השערים בליגה הצרפתית: 1934/35 (30 שערים) אנדרה אבגלן, באתר Transfermarkt אנדרה אבגלן, באתר Soccerway אנדרה אבגלן, באתר WorldFootball.net אנדרה אבגלן, באתר National Football Teams אנדרה אבגלן, באתר FootballDatabase.eu פרופיל המאמן, באתר Transfermarkt
קרוזה B 961

קרוזה B 961 (בצ'כית : Karosa B 961) הוא אוטובוס מפרקי (אוטובוס ארוך) בשירות עירוני, מתוצרת יצרנית כלי הרכב הצ'כית Karosa (אנ'), אשר יוצר בין השנים 2006–2002 בצ'כיה דגם "קרוזה B 941" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו שלדה - חצי תומך עצמי עם מסגרת דגם "קרוזה B 941" מוגדר "אוטובוס רצפה גבוהה" ("High-floor" (אנ')) מנוע דיזל אחורי מתוצרת איווקו מספר מושבים : 45 מושבים + נהג, 122 נוסעים בעמידה, סך הכל 167 נוסעים + נהג 4 דלתות כניסה "B 961" "B 961E" דגם "קרוזה B 961" דגם "קרוזה B 961" דגם "קרוזה B 961" דגם "קרוזה B 961" דגם "קרוזה B 961" - מבט למנוע דגם "קרוזה B 961""קרוזה B 961" דגם "קרוזה B 961" - מבט למושבי הנוסעים קרוזה C 935 קרוזה ŠM 11 קרוזה B 941 מדיה וקבצים בנושא קרוזה B 961 בוויקישיתוף "קרוזה B 961" - מפרט טכני sites.google.com/site/ikarusakarosa/karosa-b-961 "קרוזה B 961" - מפרט web.archive.org/web/20050214064011 "קרוזה B 961" imhd.sk/ba/vehicle/7201/Karosa-B-961-4395 "קרוזה B 961" כולל תמונות foto.bmhd.cz/dpmb/autobusy/Karosa_B961
מסוף משה ארנס

מסוף משה ארנס הוא מסוף תחבורה ציבורית זמני, שנועד להחליף את התחנה המרכזית של פתח תקווה עד לפתיחת התחנה המרכזית החדשה בפתח תקווה. המסוף שוכן בקרוב לרחובות אבשלום גיסין, בר כוכבא, ומבצע קדש. המסוף הוקם ב-31 במאי 2019. במסוף יש 8 רציפים, ויש תחנה סמוכה למסוף ברחוב אבשלום גיסין (בשם מסוף משה ארנס/אבשלום גיסין). מקרא סימנים ♿ – אוטובוס עירוני נגיש 🔄 – קו סיבובי (מעגלי) ⬅️ – קו חד כיווני 🌙- קו לילה 🌞 - קו חופשה הקו מוגדר כסיבובי בימי שישי ומוצ"ש מתואם עם זמני הרכבת בתחנת קריית אריה הקו פעיל בתקופת בין הזמנים בלבד קו אקספרס חד כיווני לכיוון חצור הגלילית הפועל בימי ראשון בלבד